
EH Bildu talde parlamentarioari atxikitako foru parlamentari Domingo González Martínez jaunak galdera egin du Nafarroako Unibertsitatea Klinikara 2024an bideratutako kardiologiako pazienteei buruz, idatziz erantzun dakion (11-25/PES-00287). Hona Nafarroako Gobernuko Osasuneko kontseilariak horri buruz ematen duen informazioa:

Zenbat pertsona bideratu dira 2024an Nafarroako Unibertsitatea Klinikara "Itxarote-zerrendetarako estrategiak" aurrekontu-partidaren kargura, lehen kontsultarako, Kardiologiako espezialitatean? Zer irizpide medikorekin edo zer patologia-zantzurekin egin dira? Zer proba diagnostiko eskatu ziren, eta zer kostu izan du pertsona bakoitzeko?

Kardiologiako espezialitatetik, 2024an zenbat pertsona izan dira Nafarroako Unibertsitatea Klinikara igorriak kardiologia-espezialitateko "Itxarote-zerrendetarako estrategiak" aurrekontu-partidaren kargura, aurrerantzeko kontsultetarako? Pertsona bakoitzeko zer kostu izan du horrek?

Kardiologiako espezialitatetik, 2024an zenbat pertsona izan dira Nafarroako Unibertsitatea Klinikara ebakuntzarako igorriak "Itxarote-zerrendetarako estrategiak" aurrekontu-partidaren kargura? Pertsona bakoitzeko zer kostu izan du horrek?

Itxarote-zerrenden ondorioz Kardiologia Zerbitzuan artatu diren pazienteei dagokienez Nafarroako Unibertsitatea Klinikak 2024ko urtarriletik abendura bitarteko hilabeteetan egin zuen fakturazioari buruz, hona informazioa:

1.- Urtean izandako paziente desberdinen kopurua, bereizirik ea zerbitzu fakturatua lehenbiziko kontsultagatikoa, berrikuspenagatikoa edo kirurgia/ospitalizazioagatikoa izan den:




	
	Paziente desberdinak, guztizkoa

	Paziente desberdinen kopurua
	289

	LEHENBIZIKO KONTSULTA (Kirurgiarik/ospitalizaziorik gabekoa)
	254

	BERRIKUSPENAK (Lehenbiziko kontsultarik eta kirurgiarik/ospitalizaziorik gabekoak)
	8

	KIRURGIA eta/edo OSPITALIZAZIOA
	27




2.- Honako informazio hau da 2024ko aldian fakturatutako zerbitzuen gastuari buruzkoa:

	ZERBITZU FAKTURATUAK (ez-pazienteak)
	FAKTURATUEN KOPURUA
	

	LEHENBIZIKO KONTSULTAK
	280
	66.483,20

	BERRIKUSPENAK
	20
	3.836,60

	PROBA DIAGNOSTIKOAK
	46
	14.622,00

	OSPITALIZAZIOA (MEDIKAZIOA BARNE)
	
	10.691,62

	KIRURGIA (PROTESIAK BARNE)
	23
	297.844,56

	
	393.477,98






Biderapen-irizpideak dira oinarrizko osasun-laguntzatik eta ospitalizazio-zerbitzutik –kasuaren arabera– biderapena egiten duten fakultatiboek erabiltzen dituztenak.

Hori guztia jakinarazten dut, Nafarroako Parlamentuko Erregelamenduaren 215. artikuluan xedatutakoa betez.
Iruñean, 2025eko irailaren 25ean
Osasuneko kontseilaria: Fernando Domínguez Cunchillos.
